PREDLOG SPREMEMBE PRORAČUNA št. 4 K SPLOŠNEMU PRORAČUNU ZA LETO 2011

SPLOŠNI IZKAZ PRIHODKOV IZKAZ ODHODKOV PO ODDELKIH Oddelek III − Komisija

Ob upoštevanju:

- Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

- splošnega proračuna Evropske unije za proračunsko leto 2011, sprejetega 15. decembra 2010[2],

- spremembe proračuna št. 1/2011, sprejete 6. aprila 2011,

- predloga spremembe proračuna št. 2/2011[3], sprejetega 25. marca 2011,

- predloga spremembe proračuna št. 3/2011[4], sprejetega 15. aprila 2011,

Evropska komisija proračunskemu organu predlaga predlog spremembe proračuna št. 4 k proračunu za leto 2011.

SPREMEMBE SPLOŠNEGA IZKAZA PRIHODKOV TER IZKAZA PRIHODKOV IN ODHODKOV PO ODDELKIH

Spremembe splošnega izkaza prihodkov ter izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza v proračunskem formatu.

KAZALO

1. UVOD 3

2. TOKOVI MIGRACIJ IN BEGUNCEV 3

2.1. UVOD 3

2.2. EVROPSKA AGENCIJA ZA UPRAVLJANJE IN OPERATIVNO SODELOVANJE NA ZUNANJIH MEJAH – FRONTEX 3

2.3. SOLIDARNOST IN UPRAVLJANJE MIGRACIJSKIH TOKOV 4

2.3.1 UKREPI SKUPNOSTI 4

2.3.2 SKLAD ZA ZUNANJE MEJE 4

2.3.3 EVROPSKI SKLAD ZA VRAčANJE 4

2.3.4 EVROPSKI SKLAD ZA BEGUNCE 4

2.4. FINANCIRANJE 5

3. LASTNA SREDSTVA 6

3.1. UVOD 6

3.2. POPRAVEK NAPOVEDI TRADICIONALNIH LASTNIH SREDSTEV (TLS) TER OSNOV ZA DDV IN BND 7

3.3. POPRAVEK ZA ZDRUžENO KRALJESTVO ZA LETA 2006, 2007 IN 2010 9

3.3.1 UVOD 9

3.3.2 IZRAčUN POPRAVKOV 10

3.3.3 VKLJUčITEV 1. POSODOBITVE POPRAVKA ZA ZDRUžENO KRALJESTVO ZA LETO 2010, DOKONčNEGA ZNESKA POPRAVKA ZA ZDRUžENO KRALJESTVO ZA LETO 2007 IN POPRAVLJENEGA DOKONčNEGA ZNESKA POPRAVKA ZA ZDRUžENO KRALJESTVO ZA LETO 2006 V PSP 4/2011 13

3.4 POPRAVEK FINANCIRANJA BRUTO ZNIžANJ PLAčIL ŠVEDSKE IN NIZOZEMSKE IZ NASLOVA BND V LETU 2011 14

4. ZBIRNA RAZPREDELNICA PO RAZDELKIH FINANčNEGA OKVIRA 16

1. UVOD

Predlog spremembe proračuna (PSP) št. 4 za leto 2011 obsega naslednje:

- popravek napovedi tradicionalnih lastnih sredstev (TLS, tj. carin in prelevmanov za sektor sladkorja), osnov za DDV in BND, vključitev ustreznih popravkov za Združeno kraljestvo in njihovega financiranja v proračun ter popravek financiranja znižanj iz naslova BND za Nizozemsko in Švedsko za leto 2011, kar bo povzročilo spremembo porazdelitve prispevkov iz lastnih sredstev v proračun EU med državami članicami,

- povečanje sredstev Unije za upravljanje tokov migracij in beguncev glede na nedavne dogodke v državah južnega Sredozemlja, zlasti z dodatnimi odobritvami za agencijo Frontex, Sklad za zunanje meje, Evropski sklad za vračanje in Evropski sklad za begunce. Skupno neto povečanje odobritev, zahtevanih za te namene, znaša 41,1 milijona EUR v odobritvah za prevzem obveznosti in 43,9 milijona EUR v odobritvah plačil,

- zmanjšanje ravni odobritev plačil za energetske projekte v okviru Evropskega načrta za oživitev gospodarstva v višini 43,9 milijona EUR. To zmanjšanje se navezuje zlasti na energetska omrežja in je posledica pregleda časovnega razporeda plačil za nekatere upravičence v okviru infrastrukturnih projektov.

Skupni neto finančni vpliv te spremembe proračuna znaša 41,1 milijona EUR v odobritvah za prevzem obveznosti in 0 EUR v odobritvah plačil.

2. TOKOVI MIGRACIJ IN BEGUNCEV

2.1. Uvod

Nedavni dogodki v državah južnega Sredozemlja so povzročili velik migracijski pritisk v tej regiji. V skladu s sklepi Evropskega sveta iz marca 2011 se bodo s predlagano okrepitvijo ukrepov EU v okviru Sklada za zunanje meje, Evropskega sklada za vračanje in Evropskega sklada za begunce podpirala prizadevanja držav članic, ki jih migracijska gibanja najbolj neposredno zadevajo, ter izboljšale zmogljivosti agencije Frontex za izvajanje dejavnosti pomorskega nadzora v Sredozemlju. Ustrezne potrebe po dodatnih odobritvah za prevzem obveznosti bodo deloma izpolnjene s prerazporeditvijo odobritev za prevzem obveznosti v okviru naslova 18 (Notranje zadeve), medtem ko bodo potrebe po dodatnih odobritvah plačil v celoti izpolnjene s prerazporeditvijo odobritev plačil iz naslova 32 (Energetika), kakor je podrobneje opisano v oddelku 2.4 spodaj.

2.2. Evropska agencija za upravljanje in operativno sodelovanje na zunanjih mejah – Frontex

V delovnem programu agencije Frontex za leto 2011 je za pomorske operacije trenutno predvidenih 24 milijonov EUR v odobritvah za prevzem obveznosti. Zaradi izjemnega in nepredvidenega povečanja migracijskih tokov iz severne Afrike je bilo treba okrepiti tekoče in načrtovane pomorske operacije in/ali podaljšati njihovo trajanje ter razširiti operativna področja, kar v praksi pomeni, da bo sedanji proračun agencije Frontex za skupne pomorske operacije v celoti porabljen do junija 2011.

Zato se predlaga povečanje za 30 milijonov EUR v odobritvah za prevzem obveznosti za operativne odhodke agencije Frontex (proračunska postavka 18 02 03 02). Trenutno se zahteva ustrezen znesek 24 milijonov EUR v odobritvah plačil (tj. 80 % vrednosti dodatnih odobritev). Preostalih 6 milijonov EUR v odobritvah plačil bo potrebnih šele proti koncu leta 2011, saj Frontex izplačuje odobritve plačil na podlagi zahtevkov držav članic za plačila.

2.3. Solidarnost in upravljanje migracijskih tokov

2.3.1 Ukrepi Skupnosti

Temeljni akti Sklada za zunanje meje, Evropskega sklada za vračanje in Evropskega sklada za begunce vsi predvidevajo določen odstotek skupnih finančnih sredstev teh skladov za tako imenovane „ukrepe Skupnosti“ z namenom financiranja nadnacionalnih ukrepov ali ukrepov, ki so v interesu Skupnosti kot celote, zlasti za soočanje z izrednimi razmerami, v katerih je potrebno takojšnje ukrepanje.

Izreden obseg trenutnih dogodkov v državah južnega Sredozemlja pomeni precejšnje breme za zadevne države članice, zato Komisija predlaga povečanje dodelitev sredstev za ukrepe Skupnosti do najvišje mere, ki je predvidena v ustreznih temeljnih aktih, kar je veliko več od odobritev, predhodno dodeljenih državam članicam v okviru deljenega upravljanja. Za to je treba povečati odobritve za vse tri zgoraj navedene sklade ter jih dati na voljo zlasti Italiji, Grčiji, Malti in Cipru.

Temeljni akt četrtega sklada, ki spada pod Solidarnost in upravljanje migracijskih tokov, to je Sklad za vključevanje državljanov tretjih držav, ne predvideva podpore za nujne ukrepe, in ga ti ukrepi ne zadevajo.

2.3.2 Sklad za zunanje meje

Temeljni akt Sklada za zunanje meje (proračunski člen 18 02 06) dovoljuje dodelitev do 6 % vseh razpoložljivih odobritev za ukrepe Skupnosti za financiranje med drugim tudi nujnih ukrepov. Do zdaj za sklad ta možnost še ni bila uporabljena. Trenutno predviden znesek v vrednosti 10 milijonov EUR za ukrepe Skupnosti predstavlja 3,7 % celotne ravni odobritev za sklad. Dodatni znesek 6,5 milijona EUR odobritev za prevzem obveznosti bo povečal dodelitve za nujne ukrepe do najvišjega dovoljenega odstotka. Te dodatne odobritve se bodo uporabile za financiranje odhodkov, na primer za središča za razvrščanje ter objekte za pridržanje, prevoz migrantov do drugih objektov za sprejem, pa tudi za opremo za preverjanje istovetnosti ter razvrščanje. Za ustrezno predfinanciranje v vrednosti 75 % je potrebno povečanje odobritev plačil za 4,9 milijona EUR.

2.3.3 Evropski sklad za vračanje

Temeljni akt Evropskega sklada za vračanje (proračunski člen 18 02 09) dovoljuje dodelitev do 7 % vseh razpoložljivih odobritev za ukrepe Skupnosti za financiranje med drugim tudi nujnih ukrepov. Trenutno predviden znesek v vrednosti 4,5 milijona EUR za ukrepe Skupnosti predstavlja 4 % celotne ravni odobritev za sklad. Dodatni znesek 3,7 milijona EUR odobritev za prevzem obveznosti bi povečal dodelitve za nujne ukrepe do najvišjega dovoljenega odstotka. Te dodatne odobritve se bodo uporabile za financiranje odhodkov, na primer za postopke vračanja, prevajanje in tolmačenje, pa tudi za kritje potnih stroškov. Za ustrezno predfinanciranje v vrednosti 75 % je potrebno povečanje odobritev plačil za 2,8 milijona EUR.

2.3.4 Evropski sklad za begunce

Temeljni akt Evropskega sklada za begunce (proračunski člen 18 03 03) vključuje letna sredstva v znesku 9,85 milijona EUR za nujne ukrepe (proračunski člen 18 03 04) za zagotovitev pomoči državam članicam, ki se soočajo z nenadnim množičnim pritokom beguncev. Od skupnega zneska 9,85 milijona EUR, ki je na voljo za leto 2011, je bil znesek v vrednosti 3 milijonov EUR že namenjen podpori belgijskih objektov za sprejem. Toda za odziv na nedavno prejeto zahtevo Italije bi bila potrebna vsa sredstva, ki še ostajajo na voljo, nove zahteve pa se pričakujejo tudi od Malte in Cipra. Poleg tega je verjetno, da bo tudi Grčija do julija 2011 zahtevala podaljšanje financiranja v nujnih razmerah, ki ga je prejela v obdobju od leta 2008 do leta 2010.

Glede na te verjetne zahteve se na tej stopnji zahteva dodatni znesek v vrednosti 12 milijonov EUR v odobritvah za prevzem obveznosti za financiranje sprejema beguncev, njihovih osnovnih potreb in objektov zanje. Za ustrezno predplačilo v vrednosti 80 % je potrebno povečanje odobritev plačil za 9,6 milijona EUR. Poleg tega je potreben znesek v vrednosti 2,65 milijona EUR v odobritvah plačil za kritje potreb predfinanciranja v zvezi s financiranjem, ki je trenutno že predvideno za leto 2011. To poveča skupne potrebe po dodatnih plačilih za Evropski sklad za begunce na 12,25 milijona EUR.

Skupno povečanje, zahtevano za Sklad za zunanje meje, Evropski sklad za vračanje in Evropski sklad za begunce, kakor je podrobneje opisano v oddelkih 2.3.2, 2.3.3 in 2.3.4 zgoraj, znaša 22,2 milijona EUR v odobritvah za prevzem obveznosti in 19,9 milijona EUR v odobritvah plačil.

2.4. Financiranje

Zgoraj opredeljene potrebe po dodatnem financiranju so bodo delno izpolnile s prerazporeditvijo v okviru naslova 18 v skupnem znesku 11,1 milijona v odobritvah za prevzem obveznosti. Notranja prerazporeditev v veliki meri izvira iz zamude v zvezi z razpisom za partnerje pri okvirnem programu Preprečevanje kriminala in boj proti njemu (proračunski člen 18 05 09, 10 milijonov EUR) leta 2011. Poleg tega pri dodelitvah Evropskemu skladu za begunce (proračunski člen 18 03 03) za leto 2011 ni bilo mogoče upoštevati zneska v višini 1,1 milijona EUR v odobritvah iz namenskih prejemkov, ki izhaja iz izterjave nepravilno izplačanih zneskov. Za ta znesek v višini 1,1 milijona EUR se predlaga, da se da na voljo za nujne ukrepe v okviru Evropskega sklada za begunce (proračunski člen 18 03 04).

Komisija predlaga, da se preostale potrebe po financiranju odobritev za prevzem obveznosti v višini 41,1 milijona EUR krijejo iz razlike do zgornje meje odhodkov razdelka 3a (Svoboda, varnost in pravica), ki trenutno znaša 67,0 milijona EUR.

Komisija predlaga, da se ustrezne potrebe po financiranju odobritev plačil v višini 43,9 milijona EUR krijejo s prerazporeditvijo iz odobritev za energetske projekte v okviru Evropskega načrta za oživitev gospodarstva, natančneje iz odobritev za energetska omrežja (proračunska postavka 32 04 14 01). Trenutno stanje izvrševanja odobritev plačil za energetske projekte v podporo oživitvi gospodarstva (proračunski člen 32 04 14) je sledeče:

- za Energetska omrežja (proračunska postavka 32 04 14 01): zaradi zamud pri zahtevkih za predfinanciranje in vmesna plačila je prišlo do spremembe časovnega razporeda plačil za zadevne upravičence. Plačila za te obsežne infrastrukturne projekte se ponavadi opravijo le ob omejenem številu priložnosti v različnih fazah poteka projekta (na primer ob sklenitvi pogodb za oddajo javnega naročila in po opravljenem delu). Ocenjuje se, da bo izvrševanje odobritev plačil v letu 2011 ustrezno manjše od načrtovanega za približno 357,1 milijona EUR zaradi operativnih zamud pri izvajanju sedmih projektov ter spremenjenega časovnega okvira plačil za nekatere druge projekte,

- za Zajemanje in shranjevanje ogljikovega dioksida (proračunska postavka 32 04 14 02): ocenjuje se, da bodo zaradi zamud pri zahtevkih za plačila v višini približno 36 milijonov EUR, načrtovana za konec tega leta, odložena na leto 2012,

- za Evropsko omrežje za pridobivanje vetrne energije na morju (proračunska postavka 32 04 14 03): tu je po drugi strani izvrševanje nekoliko hitrejše od načrtovanega. Zato bo treba povečati sredstva za približno 5 milijonov EUR,

- za Energetsko učinkovitost in pobude na področju obnovljivih virov (proračunska postavka 32 04 14 04): potrebe po financiranju se v letu 2011 ocenjujejo na 36 milijonov EUR, saj ima ta novi sklad trenutno vpisan samo zaznamek pro memoria (p.m.).

Izvrševanje za energetske projekte v okviru Evropskega načrta za oživitev gospodarstva naj bi bilo tako konec leta po ocenah manjše od načrtovanega za približno 352 milijonov EUR v odobritvah plačil, ki so na voljo za prerazporeditev.

Hkrati s to spremembo proračuna bo Komisija predlagala uporabo neporabljenega zneska zaradi manjšega izvrševanja odobritev plačil za energetske projekte v okviru Evropskega načrta za oživitev gospodarstva za širše prerazporeditvene namene. Najpomembnejše do zdaj ugotovljene zahteve za povečanje v odobritvah plačil so:

- financiranje neporavnanih zahtevkov za uporabo Solidarnostnega sklada EU v višini 19,5 milijona EUR v odobritvah plačil v zvezi s posledicami močnega deževja v Sloveniji, na Hrvaškem in Češkem[5],

- pokritje tako imenovane „negativne rezerve“, ki jo je nedavno ustvaril proračunski organ zaradi financiranja uporabe Solidarnostnega sklada EU v višini 182,4 milijona EUR v odobritvah plačil v zvezi s posledicami močnega deževja na Poljskem, Slovaškem, Češkem, Madžarskem, Hrvaškem in v Romuniji, in sicer z največjo dovoljeno prerazporeditvijo[6],

- potrebe po dodatnem financiranju za Evropski sklad za prilagoditev globalizaciji, za katerega bo Komisija v kratkem predstavila niz zahtevkov za prerazporeditev.

Prav tako se pričakuje prerazporeditev zneska v višini približno 26 milijonov EUR v poglavju 32 04 (Konvencionalne in obnovljive energije) za kritje dodatnih potreb za druge programe, zlasti za program Inteligentna energija – Evropa (proračunski člen 32 04 06).

3. LASTNA SREDSTVA

3.1. Uvod

Naslednja zbirna razpredelnica prikazuje porazdelitev skupnih plačil iz lastnih sredstev med državami članicami, kakor so vključena v:

- proračun za leto 2011,

- predlog spremembe proračuna št. 1/2011, ki zajema uporabo Solidarnostnega sklada EU v višini 182 388 893 EUR v odobritvah za prevzem obveznosti in odobritvah plačil v zvezi s posledicami močnega deževja na Poljskem, Slovaškem, Češkem, Madžarskem, Hrvaškem in v Romuniji. To ne vpliva na skupni znesek odobritev plačil,

- predlog spremembe proračuna št. 2/2011, ki je namenjen uporabi Solidarnostnega sklada EU v višini 19 546 647 EUR v odobritvah za prevzem obveznosti in odobritvah plačil v zvezi s posledicami močnega deževja v Sloveniji, na Hrvaškem in Češkem. To ne vpliva na skupni znesek odobritev plačil[7],

- predlog spremembe proračuna št. 3/2011, ki je namenjen vključitvi presežka v višini 4 539 394 283 EUR, nastalega pri izvrševanju proračuna v proračunskem letu 2010, kot prihodka v proračun za leto 2011,

- ta predlog spremembe proračuna št. 4/2011.

zneski v mio. EUR

Proračun 2011 | PSP 3/2011 | PSP 4/2011 | PSP 4/2011 v primerjavi s PSP 3/2011 |

(1) | (3) | (4) | v % | (5) = (4) – (3) |

BE | 4 861,9 | 4 731,0 | 4 896,0 | 4,06 % | +165,0 |

BG | 384,5 | 371,9 | 378,9 | 0,31 % | +7,0 |

CZ | 1 514,8 | 1 464,2 | 1 458,7 | 1,21 % | –5,5 |

DK | 2 569,5 | 2 480,9 | 2 458,4 | 2,04 % | –22,5 |

DE | 24 620,0 | 23 697,1 | 23 876,6 | 19,80 % | +179,5 |

EE | 147,2 | 142,2 | 152,2 | 0,13 % | +10,0 |

IE | 1 442,2 | 1 394,0 | 1 324,5 | 1,10 % | –69,5 |

EL | 2 339,5 | 2 255,3 | 2 140,6 | 1,78 % | –114,7 |

ES | 10 687,0 | 10 305,8 | 10 767,9 | 8,93 % | +462,1 |

FR | 20 464,0 | 19 723,1 | 19 678,3 | 16,32 % | –44,8 |

IT | 16 317,6 | 15 745,6 | 15 583,8 | 12,93 % | –161,9 |

CY | 198,5 | 192,2 | 189,9 | 0,16 % | –2,3 |

LV | 178,3 | 172,1 | 178,6 | 0,15 % | +6,4 |

LT | 307,7 | 297,8 | 296,3 | 0,25 % | –1,5 |

LU | 289,9 | 279,4 | 300,2 | 0,25 % | +20,9 |

HU | 1 037,1 | 1 001,3 | 970,2 | 0,80 % | –31,1 |

MT | 65,0 | 62,9 | 66,4 | 0,06 % | +3,5 |

NL | 6 310,1 | 6 091,7 | 5 892,4 | 4,89 % | –199,3 |

AT | 2 676,6 | 2 572,3 | 2 558,1 | 2,12 % | –14,2 |

PL | 3 893,8 | 3 760,5 | 3 704,9 | 3,07 % | –55,6 |

PT | 1 684,3 | 1 625,2 | 1 625,9 | 1,35 % | +0,8 |

RO | 1 313,6 | 1 267,3 | 1 196,5 | 0,99 % | –70,7 |

SI | 417,3 | 404,4 | 398,6 | 0,33 % | –5,8 |

SK | 725,5 | 700,6 | 700,5 | 0,58 % | –0,1 |

FI | 1 846,0 | 1 779,7 | 1 851,9 | 1,54 % | +72,2 |

SE | 3 132,7 | 3 005,8 | 3 299,7 | 2,74 % | +293,9 |

UK | 15 681,1 | 15 041,9 | 14 620,3 | 12,13 % | –421,6 |

EU | 125 105,8 | 120 566,4 | 120 566,4 | 100,00 % | +0 |

3.2. Popravek napovedi tradicionalnih lastnih sredstev (TLS) ter osnov za DDV in BND

V skladu z uveljavljeno prakso Komisija predlaga, da se financiranje proračuna popravi na podlagi novejših gospodarskih napovedi, sprejetih na zasedanju Svetovalnega odbora za lastna sredstva.

Popravek zadeva napoved tradicionalnih lastnih sredstev (TLS), ki se plačajo v proračun leta 2011, ter napoved osnov za DDV in BND za leto 2011. Napoved v proračunu za leto 2011 (ter v SP 1/2011 do PSP 3/2011) je bila izdelana 18. maja 2010 na 148. zasedanju Svetovalnega odbora za lastna sredstva. Popravljena napoved, ki je upoštevana v tem PSP 4/2011, je bila sprejeta 17. maja 2011 na 151. zasedanju Svetovalnega odbora za lastna sredstva. Z uporabo posodobljene napovedi lastnih sredstev se izboljša natančnost določanja plačil, ki jih morajo države članice izvesti med proračunskim letom, in zmanjšajo se neizogibne napake, nastale pri izdelavi napovedi prejšnje leto.

V primerjavi z napovedjo, sprejeto maja 2010, je napoved, sprejeta maja 2011, popravljena na naslednji način:

- skupna napoved neto prelevmanov za sektor sladkorja za leto 2011 se ni spremenila in še vedno znaša 123,4 milijona EUR (po odbitku 25 % za stroške zbiranja),

- skupne neto carine za leto 2011 (vključno z dajatvami na kmetijske proizvode) v novi napovedi znašajo 17 743,6 milijona EUR (po odbitku 25 % za stroške zbiranja), kar pomeni povečanje za 6,5 % glede na napoved iz maja 2010, v kateri so znašale 16 653,7 milijona EUR. Glavni razlog za povečanje je višja napoved uvoza blaga iz držav zunaj EU za leto 2011. Ta napoved je bila izdelana po državah članicah na podlagi napovedanih stopenj rasti uvoza iz držav zunaj EU, kot so bile objavljene 13. maja 2011 v gospodarskih napovedih iz pomladi 2011,

- skupna neomejena osnova EU za DDV za leto 2011 v tej napovedi znaša 5 607 441,1 milijona EUR, kar pomeni povečanje za 1,5 % v primerjavi z napovedjo iz maja 2010, v kateri je znašala 5 526 424,7 milijona EUR. Skupna omejena osnova EU za DDV za leto 2011[8] v tej napovedi znaša 5 589 006,65 milijona EUR, kar pomeni povečanje za 2,2 % v primerjavi z napovedjo iz maja 2010, v kateri je znašala 5 468 082,0 milijona EUR,

- skupna osnova EU za BND za leto 2011 v novi napovedi znaša 12 685 612,2 milijona EUR, kar pomeni povečanje za 1,1 % v primerjavi z napovedjo iz maja 2010, v kateri je znašala 12 541 643,0 milijona EUR.

Za preračunavanje osnov za DDV in BND v napovedi iz nacionalnih valut v eure (za deset držav članic, ki niso članice euroobmočja) so bili uporabljeni menjalni tečaji na dan 31. decembra 2010. S tem se izogne izkrivljanju, saj se ta tečaj uporablja za preračunavanje v proračun vključenih plačil iz lastnih sredstev iz eurov v nacionalno valuto, ko so ti zneski vpoklicani (kakor je določeno v členu 10(3) Uredbe Sveta št. 1150/2000).

Popravljene napovedi TLS, neomejenih osnov za DDV in osnov za BND za leto 2011, kot so bile sprejete 17. maja 2011 na 151. zasedanju Svetovalnega odbora za lastna sredstva, so prikazane v naslednji razpredelnici (v zaokroženih številkah):

Popravljene napovedi TLS ter osnov za DDV in BND za leto 2011 ( v mio. EUR )

Prelevmani na sladkor (75 %) | Carine (75 %) | Neomejene osnove za DDV | Osnove za BND | Omejene osnove za DDV[9] |

BE | 6,6 | 1 617,0 | 162 758,7 | 369 864,3 | 162 758,70 |

BG | 0,4 | 48,7 | 16 901,3 | 37 000,7 | 16 901,30 |

CZ | 3,4 | 205,0 | 65 287,7 | 139 185,4 | 65 287,70 |

DK | 3,4 | 321,5 | 96 376,9 | 245 802,6 | 96 376,90 |

DE | 26,3 | 3 570,0 | 1 102 615,5 | 2 611 964,0 | 1 102 615,50 |

EE | 0,0 | 21,2 | 7 199,3 | 14 674,2 | 7 199,30 |

IE | 0,0 | 188,8 | 64 908,9 | 126 696,9 | 63 348,45 |

EL | 1,4 | 206,8 | 101 946,0 | 217 589,0 | 101 946,00 |

ES | 4,7 | 1 268,0 | 525 823,5 | 1 054 267,2 | 525 823,50 |

FR | 30,9 | 1 555,2 | 932 442,7 | 2 033 164,9 | 932 442,70 |

IT | 4,7 | 2 030,7 | 575 906,1 | 1 575 388,4 | 575 906,10 |

CY | 0,0 | 28,1 | 14 706,3 | 17 932,0 | 8 966,00 |

LV | 0,0 | 19,6 | 6 156,3 | 18 660,4 | 6 156,30 |

LT | 0,8 | 41,5 | 11 814,8 | 29 031,4 | 11 814,80 |

LU | 0,0 | 14,7 | 21 793,5 | 31 651,8 | 15 825,90 |

HU | 2,0 | 104,6 | 42 192,0 | 97 845,4 | 42 192,00 |

MT | 0,0 | 11,3 | 4 413,6 | 6 099,3 | 3 049,65 |

NL | 7,3 | 1 908,3 | 276 721,0 | 612 179,4 | 276 721,00 |

AT | 3,2 | 172,0 | 131 572,6 | 292 712,0 | 131 572,60 |

PL | 12,8 | 357,1 | 181 001,6 | 368 999,5 | 181 001,60 |

PT | 0,2 | 138,2 | 86 011,3 | 164 480,5 | 82 240,25 |

RO | 1,0 | 110,6 | 46 041,0 | 124 809,5 | 46 041,00 |

SI | 0,0 | 71,4 | 18 124,1 | 36 186,0 | 18 093,00 |

SK | 1,4 | 113,5 | 21 459,6 | 68 711,9 | 21 459,60 |

FI | 0,8 | 152,0 | 83 995,2 | 192 974,4 | 83 995,20 |

SE | 2,6 | 489,5 | 167 499,1 | 393 286,8 | 167 499,10 |

UK | 9,5 | 2 978,3 | 841 772,5 | 1 804 454,3 | 841 772,50 |

EU | 123,4 | 17 743,6 | 5 607 441,1 | 12 685 612,2 | 5 589 006,65 |

3.3. Popravek za Združeno kraljestvo za leta 2006, 2007 in 2010

3.3.1 Uvod

Popravek proračunskih neravnovesij v korist Združenega kraljestva (popravek za Združeno kraljestvo), ki se vključi v ta PSP, zadeva tri leta: 2006, 2007 in 2010. Ker je treba popravek za Združeno kraljestvo za določeno leto financirati naslednje leto, vseh 27 držav članic sodeluje pri financiranju vseh treh popravkov za Združeno kraljestvo, vključno s popravkom za leto 2006.

Za popravek za Združeno kraljestvo za leto 2006 veljajo pravila iz Sklepa Sveta 2000/597/ES, Euratom in delovnega dokumenta, ki ga spremlja, tj. metode izračunavanja iz leta 2000[10]. Sprememba dokončnega zneska popravka za Združeno kraljestvo za leto 2006 v PSP 4/2011 temelji na dejstvu, da je Računsko sodišče ugotovilo napako, in je namenjena izključno odpravi napake.

Za popravka za Združeno kraljestvo za leti 2007 in 2010 veljajo pravila iz Sklepa Sveta 2007/436/ES, Euratom in delovnega dokumenta, ki ga spremlja, tj. metode izračunavanja iz leta 2007[11]. V skladu s pravili tega sklepa se neto „nepričakovani dobički“ iz tradicionalnih lastnih sredstev Združenega kraljestva, ki izhaja iz povečanja od leta 2001 v odstotku tradicionalnih lastnih sredstev, ki ga zadržijo države članice kot nadomestilo za stroške zbiranja, nevtralizirajo, prilagodijo pa se tudi dodeljeni odhodki, in sicer:

- s predpristopnimi odhodki, ki se plačajo v okviru odobritev za plačila, povezanih z letom pred širitvijo. Enaka prilagoditev za predpristopne odhodke se bo izvedla ob vsaki prihodnji širitvi Unije, vendar se bo prenehala uporabljati od popravka, ki naj bi se prvič vključil v proračun leta 2014,

- za popravek za Združeno kraljestvo za leto 2010 s 100 % skupnih dodeljenih odhodkov v državah članicah, ki so pristopile k EU po 30. aprilu 2004, razen v primeru neposrednih kmetijskih plačil in tržnih odhodkov ter deleža odhodkov za razvoj podeželja, ki izvirajo iz Oddelka za jamstva EKUJS. To zmanjšanje je treba uvesti postopoma (20 % pri popravku za leto 2008, ki je bil vključen v proračun za leto 2009, 70 % pri popravku za leto 2009, ki je bil vključen v proračun za leto 2010, ter 100 % pri popravku za leto 2010, ki se vključi v proračun za leto 2011, in pri poznejših popravkih).

Poleg tega se delež Avstrije, Nemčije, Nizozemske in Švedske v financiranju popravka za Združeno kraljestvo zmanjša na eno četrtino njihovega običajnega deleža. Zmanjšanje financirajo druge države članice razen Združenega kraljestva.

Razlika med zneskom popravka za Združeno kraljestvo za leto 2006 ( popravljen dokončni znesek ) in zneskom, predhodno vključenim v proračun (leta 2010), se vključi v poglavje 35 PSP 4/2011.

Razlika med dokončnim zneskom popravka za Združeno kraljestvo za leto 2007 in zneskom, predhodno vključenim v proračun ( 1. posodobitev v SP 3/2009) se vključi v poglavje 35 PSP 4/2011.

Znesek 1. posodobitve popravka za Združeno kraljestvo za leto 2010 se vključi v poglavje 15 PSP 4/2011 namesto začasnega zneska popravka za Združeno kraljestvo za leto 2010, vključenega v poglavje 15 proračuna za leto 2011.

3.3.2 Izračun popravkov

S tem PSP se vključita izračun in financiranje 1. posodobitve popravka za Združeno kraljestvo za leto 2010, dokončnega zneska popravka za Združeno kraljestvo za leto 2007 ter popravljenega dokončnega zneska popravka za Združeno kraljestvo za leto 2006.

Kar zadeva popravka za Združeno kraljestvo za leti 2008 in 2009, Komisija (v skladu z metodo izračunavanja iz leta 2007 ) predlaga, da se v proračun vključi posodobitev, če se znatno razlikuje od ustreznih izračunov, predhodno vključenih v proračun. V skladu s trenutnimi izračuni Komisije se niti znesek popravka za Združeno kraljestvo za leto 2008 niti znesek popravka za leto 2009 ne razlikujeta znatno od 2. posodobitve popravka za Združeno kraljestvo za leto 2008, vključene v SP 4/2010, oziroma 1. posodobitve popravka za leto 2009, vključene v SP 4/2010. Zato se predlaga, da se posodobitev ne vključi v ta PSP 4/2011.

3.3.2.1 Popravek za Združeno kraljestvo za leto 2010

V naslednji razpredelnici so povzete spremembe med začasnim zneskom popravka za Združeno kraljestvo za leto 2010, vključenim v proračun za leto 2011, in 1. posodobitvijo popravka za Združeno kraljestvo za leto 2010, ki se vključi v PSP 4/2011.

Popravek za Združeno kraljestvo za leto 2010 | Popravek za Združeno kraljestvo za leto 2010 ZAČASNI ZNESEK Proračun 2011 | Popravek za Združeno kraljestvo za leto 2010 1. POSODOBITEV PSP 4/2011 | Razlika |

(1) | Delež Združenega kraljestva v neomejeni osnovi za DDV | 15,3816 % | 15,0995 % | –0,2820 % |

(2) | Delež Združenega kraljestva v skupnem znesku dodeljenih odhodkov, prilagojenih za širitev | 8,1222 % | 7,7390 % | –0,3832 % |

(3) | = (1) – (2) | 7,2593 % | 7,3605 % | +0,1012 % |

(4) | Dodeljeni odhodki skupaj | 112 118 871 234 | 111 581 136 089 | –537 735 145 |

(5) | Odhodki, povezani s širitvijo = (5a) + (5b) | 25 444 654 082 | 23 885 731 392 | –1 558 922 690 |

(5a) | Predpristopni odhodki | 2 981 845 806 | 2 978 639 088 | –3 206 718 |

(5b) | Odhodki, povezani s členom 4(1)(g) | 22 462 808 276 | 20 907 092 304 | –1 555 715 973 |

(6) | Skupni dodeljeni odhodki, prilagojeni za širitev = (4) − (5) | 86 674 217 152 | 87 695 404 697 | +1 021 187 545 |

(7) | Prvotni znesek popravka za Združeno kraljestvo = (3) x (6) x 0,66 | 4 152 698 471 | 4 260 193 166 | +107 494 695 |

(8) | Ugodnost za Združeno kraljestvo | 1 046 923 607 | 388 810 830 | –658 112 777 |

(9) | Temeljni popravek za Združeno kraljestvo = (7) – (8) | 3 105 774 864 | 3 871 382 336 | +765 607 472 |

(10) | Nepričakovani dobički iz tradicionalnih lastnih sredstev | 26 548 215 | 29 810 676 | +3 262 461 |

(11) | Popravek za Združeno kraljestvo = (9) – (10) | 3 079 226 649 | 3 841 571 660 | +762 345 011 |

1. posodobitev popravka za Združeno kraljestvo za leto 2010 je za 762,3 milijona EUR višja od začasnega zneska popravka za Združeno kraljestvo za leto 2010, vključenega v proračun za leto 2011.

Razlika v prvotnem znesku popravka za Združeno kraljestvo v skladu s sklepom o lastnih sredstvih iz leta 2000 in v skladu s sklepom o lastnih sredstvih iz leta 2007 za popravek za Združeno kraljestvo za leto 2010 znaša 1 918,1 milijona EUR v cenah iz leta 2004 in 2 083,5 milijona EUR v tekočih cenah.

3.3.2.2 Popravek za Združeno kraljestvo za leto 2007

V naslednji razpredelnici so povzete spremembe med 1. posodobitvijo popravka za Združeno kraljestvo za leto 2007, vključeno v SP 3/2009, in dokončnim zneskom popravka za Združeno kraljestvo za leto 2007, ki se vključi v PSP 4/2011.

Popravek za Združeno kraljestvo za leto 2007 | Popravek za Združeno kraljestvo za leto 2007 1. posodobitev SP 3/2009 | Popravek za Združeno kraljestvo za leto 2007 Dokončni znesek PSP 4/2011 | Razlika |

(1) | Delež Združenega kraljestva v neomejeni osnovi za DDV | 17,3696 % | 17,4496 % | +0,0800 % |

(2) | Delež Združenega kraljestva v skupnem znesku dodeljenih odhodkov, prilagojenih za širitev | 7,2340 % | 7,2384 % | +0,0044 % |

(3) | = (1) – (2) | 10,1356 % | 10,2111 % | –0,0756 % |

(4) | Dodeljeni odhodki skupaj | 105 334 416 783 | 105 275 791 730 | –58 625 053 |

(5) | Odhodki, povezani s širitvijo = (5a) + (5b) | 2 930 184 072 | 2 930 808 042 | +623 970 |

(5a) | Predpristopni odhodki | 2 930 184 072 | 2 930 808 042 | +623 970 |

(5b) | Odhodki, povezani s členom 4(1)(g) | 0 | 0 | +0 |

(6) | Skupni dodeljeni odhodki, prilagojeni za širitev = (4) − (5) | 102 404 232 710 | 102 344 983 688 | –59 249 022 |

(7) | Prvotni znesek popravka za Združeno kraljestvo = (3) x (6) x 0,66 | 6 850 293 993 | 6 897 392 491 | +47 098 498 |

(8) | Ugodnost za Združeno kraljestvo | –25 569 599 | 67 188 488 | +92 758 086 |

(9) | Temeljni popravek za Združeno kraljestvo = (7) – (8) | 6 875 863 592 | 6 830 204 004 | –45 659 588 |

(10) | Nepričakovani dobički iz tradicionalnih lastnih sredstev | –44 329 991 | –46 980 802 | –2 650 811 |

(11) | Popravek za Združeno kraljestvo = (9) – (10) | 6 920 193 583 | 6 877 184 806 | –43 008 777 |

Dokončni znesek popravka za Združeno kraljestvo za leto 2007 je za 43,0 milijona EUR nižji od 1. posodobitve popravka za Združeno kraljestvo za leto 2007, vključene v SP 3/2009.

Za popravek za Združeno kraljestvo za leto 2007 ni razlike v prvotnem znesku popravka za Združeno kraljestvo v skladu s sklepom o lastnih sredstvih za leto 2000 in v skladu s sklepom za leto 2007.

3.3.2.3 Popravek za Združeno kraljestvo za leto 2006

V naslednji razpredelnici so povzete spremembe med dokončnim zneskom popravka za Združeno kraljestvo za leto 2006, vključenim v SP 4/2010, in popravljenim dokončnim zneskom popravka za Združeno kraljestvo za leto 2006, ki se vključi v PSP 4/2011.

Popravek za Združeno kraljestvo za leto 2006 | PRVOTNI DOKONČNI ZNESEK SP 4/2010 | POPRAVLJENI DOKONČNI ZNESEK PSP 4/2011 | Razlika |

(1) | Delež Združenega kraljestva v neomejeni osnovi za DDV | 17,2771 % | 17,2771 % | 0,0 % |

(2) | Delež Združenega kraljestva v skupnem znesku dodeljenih odhodkov, prilagojenih za predpristopne odhodke | 8,6928 % | 8,6928 % | 0,0 % |

(3) | = (1) – (2) | 8,5843 % | 8,5843 % | 0,0 % |

(4) | Dodeljeni odhodki skupaj | 97 195 051 529 | 97 195 051 529 | 0,0 % |

(5) | Predpristopni odhodki | 1 837 296 087 | 1 837 296 087 | 0,0 % |

(6) | Dodeljeni odhodki skupaj, prilagojeni za predpristopne odhodke = (4) – (5) | 95 357 755 442 | 95 357 755 442 | 0,0 % |

(7) | Prvotni znesek popravka za Združeno kraljestvo = (3) x (6) x 0,66 | 5 402 613 496 | 5 402 613 496 | 0,0 % |

(8) | Ugodnost za Združeno kraljestvo | 26 640 660 | 215 286 076 | +188 645 416 |

(9) | Temeljni popravek za Združeno kraljestvo = (7) – (8) | 5 375 972 836 | 5 187 327 420 | –188 645 416 |

(10) | Nepričakovani dobički iz tradicionalnih lastnih sredstev | –9 196 589 | –9 196 589 | +0 |

(11) | Popravek za Združeno kraljestvo = (9) – (10) | 5 385 169 425 | 5 196 524 008 | –188 645 417 |

Popravljeni dokončni znesek popravka za Združeno kraljestvo za leto 2006 je za 188,6 milijona EUR nižji od prvotnega dokončnega zneska popravka za Združeno kraljestvo za leto 2006, vnesenega v SP 4/2010. Razlika je posledica povečanja tako imenovane „ugodnosti za Združeno kraljestvo“, ki popravek za Združeno kraljestvo za leto 2006 zmanjša za 188,6 milijona EUR.

3.3.2.4 Zgornja meja 10,5 milijarde EUR

V skladu s členom 4(2) Sklepa 2007/436/ES, Euratom v obdobju 2007–2013 dodatni prispevek Združenega kraljestva, ki izvira iz znižanja dodeljenih odhodkov za odhodke, povezane s širitvijo, iz odstavka 1(g) sklepa o lastnih sredstvih iz leta 2007, ne sme presegati 10,5 milijarde EUR v cenah iz leta 2004. Kumulativni učinek od leta 2007 do leta 2010 znaša 3 469,6 milijona EUR v cenah iz leta 2004 ter 3 735,2 milijona EUR v tekočih cenah.

Popravek za Združeno kraljestvo za leta 2007–2012 Razlika v prvotnem znesku glede na zgornjo mejo 10,5 milijarde EUR (SLS 2007 v primerjavi s SLS 2000), v EUR | Razlika v tekočih cenah | Razlika v stalnih cenah iz leta 2004 |

(A) | Popravek za Združeno kraljestvo za leto 2007 | 0 | 0 |

(B) | Popravek za Združeno kraljestvo za leto 2008 | –301 636 064 | –279 914 923 |

(C) | Popravek za Združeno kraljestvo za leto 2009 | –1 350 053 160 | –1 271 666 250 |

(D) | Popravek za Združeno kraljestvo za leto 2010 | –2 083 537 505 | –1 918 060 737 |

(E) | Popravek za Združeno kraljestvo za leto 2011 | se ne uporablja | se ne uporablja |

(F) | Popravek za Združeno kraljestvo za leto 2012 | se ne uporablja | se ne uporablja |

(G) | Vsota razlik = (A) + (B) + (C) + (D) + (E) + (F) | –3 735 226 728 | –3 469 641 910 |

3.3.3 Vključitev 1. posodobitve popravka za Združeno kraljestvo za leto 2010, dokončnega zneska popravka za Združeno kraljestvo za leto 2007 in popravljenega dokončnega zneska popravka za Združeno kraljestvo za leto 2006 v PSP 4/2011

3.3.3.1 Popravek za Združeno kraljestvo za leto 2010 (poglavje 15)

Znesek popravka za Združeno kraljestvo, ki se vnese v poglavje 15 tega PSP 4/2011, je znesek 1. posodobitve popravka za Združeno kraljestvo za leto 2010 (tj. 3 841 571 660 EUR, ki nadomesti znesek 3 079 226 649 EUR, vnesen v proračun za leto 2011).

Ta znesek se financira v skladu s popravljenimi osnovami za BND za leto 2011 iz tega PSP 4/2011. Vključitev tega zneska v poglavje 15 proračuna je povzeta spodaj:

Popravek za Združeno kraljestvo za leto 2010 – poglavje 15 |

BE | 185 512 958 | LU | 15 875 604 |

BG | 18 558 453 | HU | 49 076 349 |

CZ | 69 811 267 | MT | 3 059 228 |

DK | 123 287 291 | NL | 54 032 187 |

DE | 230 537 205 | AT | 25 835 351 |

EE | 7 360 143 | PL | 185 079 200 |

IE | 63 547 406 | PT | 82 498 538 |

EL | 109 136 186 | RO | 62 600 742 |

ES | 528 789 146 | SI | 18 149 824 |

FR | 1 019 775 186 | SK | 34 463 850 |

IT | 790 168 077 | FI | 96 790 233 |

CY | 8 994 159 | SE | 34 712 285 |

LV | 9 359 503 | UK | –3 841 571 660 |

LT | 14 561 289 | Skupaj | 0 |

3.3.3.2 Popravek za Združeno kraljestvo za leto 2007 (poglavje 35)

Znesek popravka za Združeno kraljestvo, ki se vključi v poglavje 35 tega PSP 4/2011, je razlika med dokončnim zneskom popravka za Združeno kraljestvo za leto 2007 (tj. 6 877 184 806 EUR) in 1. posodobitvijo popravka za Združeno kraljestvo za leto 2007 (tj. 6 920 193 583 EUR, vključenih v SP 3/2009), ki znaša 43 008 777 EUR.

Ta znesek se financira v skladu s popravljenimi osnovami za BND za leto 2008, kot so bile znane konec leta 2010. Vključitev tega zneska v poglavje 35 proračuna je povzeta spodaj:

Popravek za Združeno kraljestvo za leto 2007 – poglavje 35 |

BE | 706 907 | LU | –114 511 |

BG | 535 312 | HU | 757 788 |

CZ | 6 744 356 | MT | 11 085 |

DK | –5 289 141 | NL | –683 089 |

DE | –870 891 | AT | –640 297 |

EE | –989 889 | PL | 14 123 243 |

IE | –6 610 915 | PT | 3 156 918 |

EL | –10 394 252 | RO | 7 742 255 |

ES | –14 463 921 | SI | 657 143 |

FR | –4 098 541 | SK | 3 867 642 |

IT | –32 446 645 | FI | –4 997 969 |

CY | –71 604 | SE | 98 758 |

LV | 153 180 | UK | 43 008 777 |

LT | 108 301 | Skupaj | 0 |

3.3.3.3 Popravek za Združeno kraljestvo za leto 2006 (poglavje 35)

Financiranje dokončnega zneska popravka za Združeno kraljestvo za leto 2006 se vključi v poglavje 35 tega PSP 4/2011 v skladu z osnovami za BND (in DDV) za leto 2007, kot so bile znane konec leta 2009. Vključitev tega zneska v poglavje 35 je prilagoditev za neposredni učinek , tj. razliko med zneskom, ki naj bi ga vsaka država članica plačala za popravljeni dokončni znesek popravka za Združeno kraljestvo za leto 2006 (v skladu z osnovami za BND za leto 2007, kot so bile znane konec leta 2009), in ustreznimi zneski, predhodno vključenimi v proračun (tj. plačili za financiranje prvotnega dokončnega zneska popravka za Združeno kraljestvo za leto 2006, ki je bil vključen v SP 4/2010).

Financiranje dokončnega zneska popravka za Združeno kraljestvo za leto 2006 v poglavju 35 tega PSP 4/2011 je povzeto spodaj:

Prvotni dokončni znesek (SP 4/2010) | Popravljeni dokončni znesek (PSP 4/2011) | Prilagoditev |

(1) | (2) | (3) = (1) - (2) |

BE | 241 184 882 | 249 940 431 | –8 755 549 |

BG | 20 426 369 | 21 167 891 | –741 523 |

CZ | 84 654 955 | 87 728 118 | –3 073 164 |

DK | 163 314 875 | 169 243 569 | –5 928 694 |

DE | 313 411 406 | 324 788 939 | –11 377 531 |

EE | 10 339 370 | 10 714 712 | –375 342 |

IE | 115 782 218 | 119 985 370 | –4 203 153 |

EL | 156 742 102 | 162 432 190 | –5 690 088 |

ES | 733 624 955 | 760 257 178 | –26 632 223 |

FR | 1 370 758 150 | 1 420 519 729 | –49 761 580 |

IT | 1 096 805 597 | 1 136 622 087 | –39 816 491 |

CY | 10 852 664 | 11 246 640 | –393 976 |

LV | 14 663 035 | 15 195 336 | –532 301 |

LT | 19 717 989 | 20 433 796 | –715 807 |

LU | 21 248 161 | 22 019 517 | –771 356 |

HU | 66 833 175 | 69 259 368 | –2 426 193 |

MT | 3 781 371 | 3 918 643 | –137 272 |

NL | 72 641 676 | 75 278 731 | –2 637 055 |

AT | 33 562 428 | 34 780 819 | –1 218 391 |

PL | 213 950 477 | 221 717 357 | –7 766 880 |

PT | 111 724 689 | 115 780 545 | –4 055 856 |

RO | 86 436 633 | 89 574 476 | –3 137 843 |

SI | 24 182 613 | 25 060 496 | –877 883 |

SK | 38 099 327 | 39 482 418 | –1 383 091 |

FI | 128 728 988 | 133 402 138 | –4 673 150 |

SE | 43 055 905 | 44 618 930 | –1 563 025 |

UK | –5 196 524 008 | –5 385 169 425 | +188 645 417 |

Skupaj | 0 | 0 | 0 |

3.4 Popravek financiranja bruto znižanj plačil Švedske in Nizozemske iz naslova BND v letu 2011

Bruto znižanja plačil Nizozemske in Švedske iz naslova BND za leto 2011 so bila določena v proračunu za leto 2011. Zneski so bili preračunani v tekoče cene z uporabo deflatorja BDP za EU, izraženega v eurih, ki ga je Komisija določila v gospodarskih napovedih iz pomladi 2010 in je bil na voljo ob pripravi predloga proračuna za leto 2011. Bruto znesek za Nizozemsko znaša 665,0 milijona EUR, za Švedsko pa 164,9 milijona EUR; zneska se ne spreminjata in bosta taka tudi ostala[12].

Znižanja financirajo vse države članice v skladu s svojimi deleži BND. Financiranje se zato spremeni v skladu s posodobitvijo osnov za BND za leto 2011, kakor so bile dogovorjene 17. maja 2011 na 151. zasedanju Svetovalnega odbora za lastna sredstva.

Spodnja razpredelnica vsebuje pregled financiranja bruto znižanj za leto 2011:

Znižanja plačil Nizozemske in Švedske iz naslova BND za leto 2011 |

BE | 24 197 489 | LU | 2 070 743 |

BG | 2 420 682 | HU | 6 401 302 |

CZ | 9 105 873 | MT | 399 032 |

DK | 16 081 048 | NL | –624 989 585 |

DE | 170 881 511 | AT | 19 149 984 |

EE | 960 025 | PL | 24 140 912 |

IE | 8 288 842 | PT | 10 760 744 |

EL | 14 235 241 | RO | 8 165 364 |

ES | 68 972 916 | SI | 2 367 383 |

FR | 133 014 961 | SK | 4 495 312 |

IT | 103 066 026 | FI | 12 624 890 |

CY | 1 173 158 | SE | –139 156 091 |

LV | 1 220 812 | UK | 118 052 116 |

LT | 1 899 310 | Skupaj | 0 |

4. ZBIRNA RAZPREDELNICA PO RAZDELKIH FINANčNEGA OKVIRA

Finančni okvir Razdelek/podrazdelek | Finančni okvir 2011 | Proračun 2011 (vključno z SP 1/2011 in PSP 2/2011 do PSP 3/2011) | PSP 4/2011 | Proračun 2011 (vključno z SP 1/2011 in PSP 2/2011 do PSP 4/2011) |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |12 987 000 000 | |13 520 566 270 |11 608 256 151 | |–43 922 500 |13 520 566 270 |11 564 333 651 | |1b. Kohezija za rast in zaposlovanje |50 987 000 000 | |50 980 593 784 |41 652 094 626 | | |50 980 593 784 |41 652 094 626 | | Skupaj | 63 974 000 000 | |64 501 160 054 |53 260 350 777 | | –43 922 500 |64 501 160 054 |53 216 428 277 | | Razlika do zgornje meje[13] | | |–27 160 054 | | | | –27 160 054 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |47 617 000 000 | |42 891 201 900 |42 788 499 841 | | |42 891 201 900 |42 788 499 841 | | Skupaj | 59 688 000 000 | |58 659 248 389 |56 378 918 184 | | | 58 659 248 389 |56 378 918 184 | | Razlika do zgornje meje | | |1 028 751 611 | | | | 1 028 751 611 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |1 206 000 000 | |1 138 954 740 |813 277 345 |41 075 523 |43 922 500 |1 180 030 263 |857 199 845 | |3b. Državljanstvo |683 000 000 | |879 831 486 |664 340 576 | | |879 831 486 |664 340 576 | | Skupaj | 1 889 000 000 | |2 018 786 226 |1 477 617 921 |41 075 523 |43 922 500 |2 059 861 749 |1 521 540 421 | | Razlika do zgornje meje[14] | | |67 148 260 | | | |26 072 737 | | | 4. EU KOT GLOBALNI AKTER[15] |8 430 000 000 | | 8 759 300 431 |7 238 702 591 | | | 8 759 300 431 |7 238 702 591 | | Razlika do zgornje meje | | | –70 439 377 | | | | –70 439 377 | | | 5. UPRAVLJANJE[16] |8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Razlika do zgornje meje | | | 53 160 711 | | | | 53 160 711 | | | SKUPAJ | 142 125 000 000 |133 440 000 000 |142 111 334 389 |126 527 133 762 |41 075 523 | |142 152 409 912 |126 527 133 762 | | Razlika do zgornje meje | | | 1 156 461 151 |7 934 866 238 | | | 1 115 385 628 |7 934 866 238 | |

[1] UL L 248, 16.9.2002, str. 1.

[2] UL L 68, 15.3.2011, str. 1.

[3] COM(2011) 154 konč.

[4] COM(2011) 219 konč.

[5] Predlog spremembe proračuna št. 2 za leto 2011, COM(2011) 154 konč., z dne 25. marca 2011.

[6] Sprememba proračuna št. 1 za leto 2011, kakor je bila sprejeta 6. aprila 2011.

[7] To temelji na scenariju, po katerem so potrebe po dodatnem financiranju za uporabo Solidarnostnega sklada EU v celoti izpolnjene s prerazporeditvijo iz odobritev za energetske projekte v okviru Evropskega načrta za oživitev gospodarstva, kakor je predlagala Komisija.

[8] V skladu s Sklepom Sveta št. 2007/436 se osnova za DDV države članice, če preseže 50 % njenega BND, omeji na teh 50 %. Za PSP 4/2011 bo osnova za DDV omejena na 50 % BND za šest držav članic: Irsko, Ciper, Luksemburg, Malto, Portugalsko in Slovenijo.

[9] Zneski s sivim ozadjem izhajajo iz omejitve osnov za DDV, kakor je pojasnjeno v opombi št. 8 zgoraj.

[10] Sklep Sveta 2000/597/ES, Euratom z dne 29. septembra 2000 o sistemu virov lastnih sredstev Evropskih skupnosti, na voljo na: http://eur-lex.europa.eu/LexUriServ/LexUriServ.do?uri=DD:01:03:32000D0597:SL:PDF. Delovni dokument Komisije z dne 21. septembra 2000 o izračunavanju, financiranju, plačilu in vnosu v proračun popravka proračunskih neravnovesij v skladu s členoma 4 in 5 Sklepa Sveta [2000/597] o sistemu virov lastnih sredstev Evropskih skupnosti, imenovan 2000 Calculation Method (metoda izračunavanja iz leta 2000), na voljo na:

http://ec.europa.eu/budget/biblio/documents/financing/financing_en.cfm#dec_rp.

[11] Sklep Sveta 2007/436/ES, Euratom z dne 7. junija 2007 o sistemu virov lastnih sredstev Evropskih skupnosti, na voljo na: http://eur-lex.europa.eu/LexUriServ/LexUriServ.do?uri=OJ:L:2007:163:0017:0021:SL:PDF, in Delovni dokument Komisije z dne 23. maja 2007 o izračunavanju, financiranju, plačilu in vnosu v proračun popravka proračunskih neravnovesij v skladu s členoma 4 in 5 Sklepa Sveta [2007/436] o sistemu virov lastnih sredstev Evropskih skupnosti, imenovan 2007 Calculation Method (metoda izračunavanja iz leta 2007), na voljo na:

http://ec.europa.eu/budget/library/biblio/documents/financing/calc_own_res_2007_sl.pdf.

[12] V skladu s členom 2(5) Sklepa Sveta 2007/436/ES, Euratom se zneski prilagodijo tekočim cenam z uporabo zadnjega deflatorja BDP za EU, izraženega v eurih, ki ga določi Komisija in je na voljo, ko se pripravi predhodni predlog proračuna.

[13] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 34 milijonov EUR nad zgornjo mejo se financira z uporabo instrumenta prilagodljivosti.

[14] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[15] Pri razliki v razdelku 4 za leto 2011 se ne upoštevajo odobritve, povezane z rezervo za nujno pomoč (253,9 milijona EUR). 71 milijonov EUR nad zgornjo mejo se financira z uporabo instrumenta prilagodljivosti.

[16] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 82 milijonov EUR pri prispevkih osebja za pokojninsko shemo.